**OBRAZAC 1**

OPŠTINA PLJEVLJA

Broj iz evidencije postupaka javnih nabavki: PV 05/25

Redni broj iz Plana javnih nabavki : 14

Mjesto i datum: 18.03.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23) Opština Pljevlja, Direkcija za izgradnju i investicije objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Rekonstrukcija ulice ''Nemanjina'' u okviru DUP-a ''Moćevac''**

Predmet nabavke se nabavlja:

🗹 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je 625.000,00 €

Obrazloženje razloga zašto predmet nabavke nije podijeljen na partije:[[6]](#footnote-6)

Izvođenje predmetnih radova neophodno je završiti u kontinuitetu kao jedinstvenu cjelinu u skladu sa Predmjerom radova.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗹 ne

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nije primjenljivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu: Bezuslovnu i plativu na prvi poziv Garanciju za dobro izvršenje ugovora na iznos 10% od vrijednosti Ugovora sa uračunatim PDV-om, kojom garantuje potpuno izvršenje ugovornih obaveza, sa rokom važnosti 30 (trideset) dana dužem od roka izvršenja Ugovora. U slučaju opravdanog prekoračenja roka, ponuđač čija ponuda bude izabrana kao najpovoljnija dužan je da, na zahtjev naručioca, prije isteka roka važenja, produži garanciju za dobro izvršenje ugovora. U Garanciji je potrebno navesti da je bezuslovna i plativa na prvi poziv. Garancija ne može da sadrži dodatne uslove za isplatu, kraće rokove od onih koje odredi Naručilac, manji iznos od onog koji odredi Naručilac. Garancija za dobro izvršenje ugovora dostavlja se na iznos sa uračunatim PDV-om

🗹 Izabrani ponuđač je obavezan da najkasnije deset dana prije isticanja roka važenja garancije za dobro izvršenje ugovora dostavi Naručiocu bezuslovnu i plativu na prvi poziv garanciju za otklanjanje nedostataka u garantnom roku u iznosu od 10% od vrijednosti ugovora sa rokom važnosti 30 dana dužim od ponuđenog garantnog roka. Ako Izabrani ponuđač ne dostavi garanciju za otklanjanje nedostataka u garantnom roku Naručilac će aktivirati garanciju za dobro izvršenje ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-8):

* + - 1. 🗹 odnos cijene i kvaliteta:
			2. Potkriterijum cijena (C) vrijednovaće se na sljedeći način: max 80 bodova za izbor najpovolj-nije ponude primjenom parametra najniža ponuđena cijena, kao osnova za vrijednovanje uzimaju se ponuđene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova (C) = (najniža ponuđena cijena bez PDV / ponuđena cijena bez PDV) × 80

2. Potkriterijum kvalitet (K) vrijednovaće se na sljedeći način: max 20 bodova primjenom ovog parametra dobija ponuđač sa najdužim ponuđenim garantnim rokom na kompletne izvedene radove a drugi ponuđači dobijaju proporcionalno manji broj bodova po formuli:

 Broj bodova (K) = ( ponuđeni garantni rok za kompletne izvedene radove koji počinje teći od dana dobijanja završnog izvještaja stručnog nadzora i primopredaje objekta / najduži ponuđeni garantni rok za kompletne izvedene radove koji počinje teći od dana dobijanja završnog izvještaja stručnog nadzora i primopredaje objekta/) × 20.

Garantni rok se iskazuje u mjesecima.

 Napomena: Garantni rok za kompletne izvedene radove ne može biti kraći od 24 mjeseca od dana dobijanja završnog izvještaja stručnog nadzora i primopredaje. Formula za ukupan broj bodova U = C+K

U - Ukupan broj bodova

 C - Najniže ponuđena cijena

 K - Kvalitet

Ponuđač sa najvećim brojem bodova (C + K) će biti izabran kao prvorangirani. Ekonomski najpovoljnija ponuda je ponuda sa najvećim brojem bodova.

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 03.04.2025. godine do 09:00 sati.

Otvaranje ponuda održaće se dana 03.04.2025. godine do 09:00 sati.

Garancija ponude podnosi se u elektronskom obliku putem ESJN-a. Izuzetno, ako ponuđač ne može Garanciju ponude da podnese u elektronskom obliku, dužan je da putem ESJN-a dostavi kopiju Garancije ponude, a da original Garancije ponude dostavi, odnosno uruči Naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

Dio ponude koje se ne dostavlja preko ESJN-a, a odnosi se na garanciju ponude dostavlja se:

● neposrednom predajom na arhivi naručioca na adresi Ul. Kralja Petra I, br. 48 Pljevlja;

● preporučenom pošiljkom sa povratnicom na adresi Ul. Kralja Petra I, br. 48 Pljevlja, s tim što Garancija ponude mora biti uručena od strane poštanskog operatora najkasnije do roka određenog za podnošenje ponude, radnim danima od 7 do 15 sati, zaključno sa danom 03.04.2025. godine do 09:00 sati.

Napomena: Garancija ponude u pisanom obliku se dostavlja, u originalu, u posebnoj koverti na kojoj se navodi: naziv i sjedište Naručioca, broj tenderske dokumentacije za koju se podnosi Garancija, naziv, sjedište i adresa Ponuđača i naznake "Garancija ponude" i "Ne otvaraj prije roka za otvaranje ponuda".

Shodno članu 54 stav 4 Zakona o javnim nabavkama ("Službeni list Crne Gore", br. 074/19, 003/23 i 011/23) skraćen je rok za podnošenje ponuda zbog dugog roka izvođenja radova i kratke građevinske sezone u Pljevljima, kao i zbog mogućeg izjavljivanja žalbe, što odlaže realizaciju postupka javne nabavke.

Obavezan je obilazak objekta. Naručilac izdaje potvrdu o obilasku predmetnih objekata. Ponuđač je dužan da u ponudi dostavi gore pomenutu potvrdu koja je sastavni dio ponude.

1. **USLOVI ZA AKTIVIRANJE GARANCIJE PONUDE[[9]](#footnote-9)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🗹 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[10]](#footnote-10)

Naručilac je dužan da:

-blagovremeno, pisanim putem, obavijesti izvođača o danu početka izvođenja radova na objektu koji je predmet javne nabavke, a najkasnije tri dana prije početka izvođenja ovih radova;

-preda izvođaču tehničku dokumentaciju potrebnu za izvođenje predmetnih radova;

-blagovremeno ovjerene od stručnog nadzora privremene situacije i okončanu situaciju, dostavi naručiocu, koji će po istim izvršiti plaćanje u ugovorenom roku.

-Isplati sredstava iz ugovora putem privremenih mjesečnih situacija i putem konačnog obračuna izvedenih radova.

Obaveze izvođača

Izvođač se obavezuje, pošto se prethodno upoznao sa svim uslovima, pravima i obavezama koje kao izvođač ima u vezi sa izvršenjem svih radova koji su predmet ovog ugovora i za koje je dao svoju ponudu, da radove izvede prema tehničkoj dokumentaciji, stručno i kvalitetno, držeći se tehničkih propisa, pravila i standarda koji važe u građevinarstvu za građenje ugovorene vrste radova.

Izvođač je dužan da u roku od 5 dana od dana potpisivanja ugovora dostavi detaljni dinamički plan izvođenja radova sa potpunim tehničkim podacima o angažovanju radne snage i opreme neophodne za realizaciju radova koji su predmet Ugovora, i u skladu sa ugovorenim rokom završetka radova i da isti dostavi Naručiocu na davanje saglasnosti.

Ako Izvođač svojom krivicom dovede u pitanje rok i završetak objekta iz ugovora prema dinamičkom planu izvođenja radova i u ugovorenom roku njegovog završetka ili od strane naručioca produženom roku, tada naručilac ima pravo da sve, ili dio preostalih neizvršenih radova oduzme izvođaču i bez njegove posebne saglasnosti ustupi na izvođenje drugom izvođaču.

Eventualne razlike između ugovorene cijene oduzetih radova i cijene ugovorene sa drugim izvođačem, snosi izvođač.

Pored obaveze iz predhodnog stava izvođač je dužan da naručiocu naknadi štetu koju ovaj pretrpi zbog raskida ugovora iz prethodno navedenih razloga.

Organizaciju gradilišta izvođač obezbjeđuje sam i o svom trošku.

Stručni nadzor

Naručilac će danom uvođenja u posao izvođaču pismeno saopštiti lica koja će vršiti stručni i nadzor nad izvođenjem radova (u daljem tekstu: Nadzorni organ).

Ako u toku izvođenja radova dođe do promjene nadzornog organa, naručilac će o tome obavijestiti izvođača.

Nadzorni organ ovlašćen je da se stara i kontroliše: da li izvođač izvodi radove prema tehničkoj dokumentaciji, provjeru kvaliteta izvođenja radova, primjenu propisa, standarda, tehničkih normativa i normi kvaliteta, kontrolu kvaliteta materijala koji se ugrađuju, da daje tehnička tumačenja eventualno nejasnih detalja u projektu potrebnih za izvođenje radova u duhu uslova utvrđenih ugovorom, da kontroliše dinamiku napredovanja radova i ugovorenog roka završetka objekta, da ocjenjuje spremnost i sposobnost radne snage i oruđa rada angažovanih na izgradnji objekta, kao i da vrši i druge poslove koji proizilaze iz važećih propisa i spadaju u nadležnost i funkciju nadzora.

Nadzorni organ nema pravo da oslobodi izvođača od bilo koje njegove dužnosti ili obaveze iz ugovora ukoliko za to ne dobije pismeno ovlašćenje od naručioca.

Postojanje nadzornog organa i njegovi propusti u vršenju stručnog nadzora ne oslobađa izvođača od njegove obaveze i odgovornosti za kvalitetno i pravilno izvođenje radova.

Nadzorni organ ima pravo da naredi izvođaču da otkloni nekvalitetno izvedene radove i zabrani ugrađivanje nekvalitetnog materijala.

Ako izvođač, i pored upozorenja i zahtjeva Nadzornog organa, ne otkloni uočene nedostatke i nastavi sa nekvalitetnim izvođenjem radova Nadzorni organ će radove obustaviti i o tome obavjestiti naručioca i nadležnu inspekciju i te okolnosti unijeti u građevinski dnevnik.

Sa izvođenjem radova može se ponovo nastaviti kada izvođač preduzme i sprovede odgovarajuće radnje i mjere kojima se prema nalazu nadležne inspekcije i nadzornog organa obezbjeđuje kvalitetno izvođenje radova.

Ako se između Nadzornog organa i izvođača pojave nesaglasnosti u pogledu kvaliteta materijala koji se ugrađuje, materijal se daje na ispitivanje.

Troškove ovog ispitivanja plaća izvođač koji ima pravo da traži njihovu nadoknadu od naručioca, ako ovaj nije bio u pravu.

Kvalitet materijala

Kvalitet materijala koji se ugrađuje i izvedenih radova, izvođač mora da dokaže atestima o izvršenim ispitivanjima materijala i radova odnosno garantnim listovima proizvođača materijala i opreme.

Sve troškove ispitivanja kvaliteta materijala i radova snosi izvođač.

Rezultat svih ispitivanja izvođač mora blagovremeno dostavljati Nadzornom organu i ovi biti upisani u građevinski dnevnik.

Ukoliko rezultati ispitivanja pokažu da kvalitet ugrađenog materijala ili izvedenih radova, ne odgovara zahtijevanim uslovima, Nadzorni organ je dužan da izda nalog izvođaču da nekvalitetni materijal zamijeni kvalitetnim i da radove dovede u ispravno stanje i sve o trošku izvođača.

Ako izvođač i pored upozorenja i zahtjeva Nadzornog organa ne otkloni uočene nedostatke nastavi nekvalitetno izvođenje radova, Nadzorni organ će radove obustaviti i o tome obavjestiti naručioca i nadležnu inspekciju i te okolnosti unijeti u građevinski dnevnik.

Izvođač je dužan da za uredno i blagovremeno izvršenje radova na izgradnji objekta koji je predmet ugovora, obezbijedi i angažuje dovoljan broj radnika prema strukturi koja obezbeđuje uspješno izvođenje radova i da na gradilište dopremi potrebnu i kvalitetnu mehanizaciju i opremu za završetak radova.

Izvođač je dužan da prije uvođenja u posao obavijesti naručioca o imenovanju ovlašćenog lica koje će rukovoditi građenjem objekta.

Ako u toku izvođenja radova dođe do promjene ovlašćenog lica određenog za rukovođenje građenjem objekta, izvođač je dužan da o tome odmah obavijesti naručioca.

Izvođač je dužan da, u vezi sa građenjem objekta koji je predmet ovog ugovora, uredno i po propisima koji važe u sjedištu naručioca vodi propisanu gradilišnu dokumentaciju.

Sprovođenja mjera zaštite

Izvođač je dužan da na gradilištu preduzme mjere radi obezbjeđenja sigurnosti izvedenih radova, susjednih objekata i radova opreme, uređenje, instalacija, radnika, saobraćaja, okoline i imovine i neposredno je odgovoran i dužan naknaditi sve štete koje izvođjenjem ugovorenih radova pričini trećim licima i imovini i koje eventualno budu namirene od naručioca.

Troškove sprovođenja mjera zaštite snosi izvođač.

Sva lica zaposlena na Gradilištu za izvršenje radova iz ugovora moraju biti osigurana od izvođača o njegovom trošku za sve povrede na radu ili nesreće na poslu.

Ovim osiguranjem moraju biti obuhvaćena sva lica u službi naručioca i izvođača.

Naručilac neće biti odgovoran za bilo koje odštete ili kompenzacije koje se imaju isplatiti za bilio kakve povredu osiguranih lica

Raskid ugovora

Naručilac je dužan da raskine ugovor o javnoj nabavci u skladu sa odredbama člana 150 ZJN.

Ugovor se može raskinuti i u slučajevima definisanim odredbama Zakona o obligacionim odnosima.

Produžetak roka izvršenja ugovora

Ako se radovi koji su predmet ugovora ne mogu završiti u ugovorenom roku iz razloga koji nijesu rezultat krivice izvođača, kao i zbog neriješenih imovinskih odnosa i privremene obustave radova na građenju objekta od strane nadležnog organa, izvođač je dužan da nastavi sa izvođenjem radova sve do dobijanja pozitivnog mišljenja nadzornog organa.

Plaćanje penala

Ako izvođač bez krivice naručioca ne završi radove na objektu koji su predmet ugovora u ugovorenom roku, dužan je naručiocu platiti na ime ugovorene kazne (penale 2,0 ‰ (dva promila) od ugovorene cijene radova za svaki dan prekoračenja ugovorenog roka završetka objekta. Visina ugovorene kazne ne može preći 10% od ugovorene cijene radova.

Strane ugovora ovim ugovorom isključuju primjenu pravnog pravila po kojem je naručilac dužan saopštiti izvođaču po zapadanju u docnju da zadržava pravo na ugovorenu kaznu (penale), te se smatra da je samim padanjem u docnju izvođač dužan platiti ugovorenu kaznu (penale) bez opomene naručioca, a naručilac ovlašćen da ih naplati - odbije na teret izvođačevih potraživanja za izvedene radove na objektu koji je predmet ovog ugovora ili od bilo kojeg drugog izvođačevog potraživanja od naručioca, s tim što je naručilac o izvršenoj naplati - odbijanju, dužan obavijestiti izvođača.

Plaćanje ugovorene kazne (penala) ne oslobađa izvođača obaveze da u cjelosti završi i preda na upotrebu ugovoreni objekat.

Ako naručiocu nastane šteta zbog prekoračenja ugovorenog roka završetka radova u iznosu većem od ugovorenih i obračunatih penala - kazne, tada je izvođač dužan da plati naručiocu pored ugovorene kazne (penale) i iznos naknade štete koji prelazi visinu ugovorene kazne.

Naknada štete

U slučaju da izvođač ne ispuni svoje obaveze iz ugovora naručilac ima pravo da zahtijeva naknadu štete koju je usled toga pretrpio, a koja prevazilazi iznos koji je pokriven garancijom za dobro izvršenje ugovora.

Otklanjanje nedostataka u garantnom roku

Izvođač je dužan da, bez nadoknade, u ugovorenom garantnom roku izvede radove kojim se otklanjaju nedostaci na predmetnom objektu.

Ukoliko izvođač odbije da izvede radove iz prethodnog stava ili ih vrši neblagovremeno i nestručno, naručilac će aktivirati garanciju za otklanjanje nedostataka u garantnom roku.

Antikorupcijka klauzula

Ugovor o javnoj nabavci koji je zaključen uz kršenje antikorupcijskog pravila iz člana 38 stav 3 ZJN, ništav je.

Sve eventualne sporove koji nastanu u vezi Ugovora ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor će se smatrati zaključenim i stupa na snagu danom potpisivanja i ovjere od strane ovlašćenih predstavnika Ugovornih strana.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.



 **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-9)
10. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-10)